stanford-oval/wikipedia huggingface dataset:
Katherine Hillard
Hahmon historia > Power Rangers Zeo

Televisiosarjan Power Rangers Zeo alussa Katherinesta tuli Zeokristallin antamilla voimilla Zeo Ranger I. Hän ohjasi uutena zordinaan hieman Moai-kivipatsasta muistuttanutta Zeozord I:tä. Hänen zordinsa antoi myös Zeo Megazordille kyvyn käyttää taistelukypärää nimeltä Zeo I Battle Helmet: Zeo Cannon Power. Myöhemmin Katherine sai vielä käyttöönsä humanoidirobottia muistuttaneen Super Zeo Zord I:n. Hän toivotti uutena keltaisena rangerina ryhmään liittyneen Tanya Sloanin lämpimästi tervetulleeksi ja auttoi häntä ilmoittautumaan Angel Groven lukioon. Lisäksi hän kutsui Tanyan luokseen asumaan kunnes Tanya myöhemmin löysi kadonneet vanhempansa. Katherine todisti Zeon aikana olleensa taitava useilla eri osa-alueilla. Hän muun muassa hoiti Tommyn kanssa kerran ystävänsä lasta, koulutti Smokey nimistä koiraa pelastus- ja paikannuskoiraksi ja oli myös taitava lainelautailija. Hänen tärkein harrastuksensa oli kuitenkin baletti ja hän järjestikin välillä balettiesityksiä ja piti balettitunteja.
Sarjan aikana Katherine ja Billy lähtivät Tommyn kanssa myös laskettelulomalle piristääkseen häntä, sillä Tommy erosi pitkäaikaisesta ihastuksestaan Kimberlystä. Laskettelukeskuksessa Tommy tapasi lumilautailun mestarin Heather Thompsonin, joka ihastui häneen. Tommy joutui kuitenkin jatkuvasti poistumaan Heatherin seurasta taisteluihin Machine Empireä vastaan ja lopulta Heather sai tarpeekseen Tommyn katoamisista. Sen jälkeen Katherine ja Tommy alkoivat hiljalleen kiinnostua toisistaan ja lopulta he myös aloittivat seurustelun. Heidän ensimmäiset treffinsä olivat Ernien rantaklubilla järjestyissä Havaiji-teemaisissa juhlissa, mutta Machine Empiren Cog-rivisotilaat kuitenkin pilasivat juhlat. Sen jälkeen he päättivät mennä vain katsomaan elokuvaa yhdessä.
Myöhemmin Machine Empiren johtoon pyrkinyt Prince Gasket kaappasi ja aivopesi Tommyn luulemaan itseään Machine Empiren kuninkaaksi ja pitämään muita rangereita vihollisinaan. Zeo Rangerit onnistuivat palauttamaan hänen muistinsa, kun Katherine poistui rangerasustaan rangereista ensimmäisenä ja osoitti hänelle siten etteivät he olleet häntä vastaan.
Prince Gasketin vaimo Archerina oli kateellinen Katherinelle. Etsivä Stonen järjestämien hyväntekeväisyysjuhlien aikana Archerina vangitsi muut rangerit ja haastoi Katherinen kaksintaisteluun. Vapauttaakseen ystävänsä Katherine suostui, mutta joutui taistelussa myös Prince Gasketin ja hänen robottihirviönsä hyökkäyksen kohteeksi. Katkerinen avuksi saapui kuitenkin Auric the Conqueror.
Hahmon historia > Power Rangers turbovaihteella

Elokuvassa Power Rangers turbovaihteella Katherine ja Tommy lähtivät etsimään Afrikan viidakosta ystävällistä velhoa Lerigotia, jonne Alpha 5 oli havainnut hänen laskeutuneen. Lerigot oli saapunut Maahan pyytämään apua Zordonilta ja Alphalta, koska ilkeä avaruusmerirosvo Divatox jahtasi häntä. Viidakossa pytonkäärme melkein hyökkäsi Katherinen kimppuun, mutta Tommy onnistui saamaan sen maahan. Käärmeestä johtuen Katherine kuitenkin putosi jyrkänteeltä koskeen ja yritti pudotessaan muuntautua Vaaleanpunaiseksi Zeo Rangeriksi. Hän osui veteen ennen kuin muuntautuminen oli valmis ja se kumoutui. Samalla hän löi jalkansa vedessä olleeseen kiveen. Tommy onnistui pelastamaan Katherinen virrasta ja he löysivät Lerigotin, joka paransi Katherinen jalan.
Kun rangereille selvisi Divatoxin suunnittelevan voimakkaan Maligore-hirviön herättämistä ja sen kanssa avioliiton solmimista, Katherine sai muiden rangereiden kanssa käyttöönsä uudet turbovoimat, joilla hänestä tuli Vaaleanpunainen Turbo Ranger. Lisäksi hän sai uudeksi zordikseen Wind Chaser Turbozordin. Katherine seurasi muiden rangereiden mukana Divatoxia myyttiselle Muranthias-saarelle, jolla Maligore asui. Saarella rangerit onnistuivat pilaamaan Divatoxin suunnitelmat, kun he tuhosivat Maligoren uudella Turbo Megazordillaan.
Hahmon historia > Tulevaisuus

Televisiosarjan Power Rangers Zeo joulujaksossa paljon vanhempi Katherine nähtiin yhdessä vanhan Tommyn kanssa. Tommy kertoi lapsenlapselleen jouluseikkailusta, jonka hän ja muut zeorangerit olivat jakaneet yhdessä vuosia aiemmin. Jakson perusteella Katherine oli myös naimisissa Tommyn kanssa. Lapsenlapsen vanhempi veli saapui lopulta hakemaan veljeään, mutta vierailu jäi hänen kommunikaattorin soitua lyhyeksi. Sillä vihjattiin, että myös heidän lapsenlapsensa oli Power Ranger. Hän kysyi voisiko Katherine ja Tommy huolehtia hänen nuoremmasta veljestään vielä hetken ajan hänen paluuseensa asti.
Aiheesta muualla

Power Rangersin viralliset sivut (englanniksi)
Katherine Hillard rangercentral.comissa (MMPR) (englanniksi)
Katherine Hillard rangercentral.comissa (Zeo) (englanniksi)
Katherine Hillard rangercentral.comissa (Turbo) (englanniksi)
Televisiosarjan Power Rangers hahmot merkitty niiden ensiesiintymisen mukaan
| --- | --- |
 :  Zordonin aikakausi:
I:  Jason Lee Scott • Trini Kwan • Billy Cranston • Kimberly Hart • Zack Taylor • Alpha 5 • Tommy Oliver
II:  Rocky DeSantos • Adam Park • Aisha Campbell
III-IV:  Katherine Hillard • Aquitarin Rangerit • Tanya Sloan • Trey of Triforia
V-VI:  Justin Stewart • Carlos Vallerte • Ashley Hammond • Cassie Chan • T. J. Johnson • Phantom Ranger • Andros • Zhane
 :  Zordonin jälkeiset kaudet:
VII-X:  Lost Galaxy Power Rangerit (Magna Defender • Karone) • Lightspeed Rescue Power Rangerit • Time Force Power Rangerit • Wild Force Power Rangerit
XI–XVII:  Ninja Storm Power Rangerit • Dino Thunder Power Rangerit • S.P.D. Power Rangerit (Anubis Cruger) • Mystic Force Power Rangerit (Clare • Leanbow) • Operation Overdrive Power Rangerit • Jungle Fury Power Rangerit • RPM Power Rangerit
XIX-XX:  Samurai Power Rangerit • Megaforce Power Rangerit
 :  Muut hahmot:
 :  Sivuhahmot • Bulk ja Skull
Kiiltokottarainen

| Kiiltokottarainen |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Kunta::  Eläinkunta Animalia
Pääjakso::  Selkäjänteiset Chordata
Luokka::  Linnut Aves
Lahko::  Varpuslinnut Passeriformes
Heimo::  Kottaraiset Sturnidae
Suku::  Kiiltokottaraiset Aplonis
Laji::  panayensis
Kaksiosainen nimi
 Aplonis panayensis  (Scopoli, 1783) 
Katso myös
   Kiiltokottarainen Wikispeciesissä   Kiiltokottarainen Commonsissa 
Infobox OKNimi-testi OKIUCN-testi OK: 
Kiiltokottarainen (Aplonis panayensis) on kottaraisten heimoon kuuluva varpuslintu.
Levinneisyys

Kiiltokottaraista tavataan Kaakkois-Aasiassa. Lisäksi sitä on istutettu Taiwaniin, missä pesii 100–10 000 paria. Kiiltokottaraista on kuvattu yleiseksi, ja se on luokiteltu elinvoimaiseksi.
Kiipula (Janakkala)

Kiipula on kylä Janakkalan kunnassa Kanta-Hämeen maakunnassa. Se sijaitsee noin viisi kilometriä etelään Janakkalan päätaajamasta Turengista. Kiipula kuuluu pääosin Leppäkosken koulupiiriin ala-asteen osalta ja yläaste on jaettu Turengin ja Tervakosken kesken. Kiipula tunnetaan parhaiten Kiipulasäätiön koulutus- ja kuntoutuskeskuksesta, jonka nimi on myös Kiipula.
Aiheesta muualla

Kiipula; Janakkalan kunta
Keratiini

Mikroskooppikuva solunsisäisistä keratiinisäikeistä.
Keratiinit eli sarveisaineet ovat ryhmä kuitumaisia, säikeisiä ja veteen liukenemattomia  proteiineja. Ihmisellä keratiinia on erityisesti hiuksissa ja kynsissä. Keratiinien rakenteelle ovat tyypillisiä rikkipitoiset kysteiini-aminohapot.
α-keratiineja on esimerkiksi eläinten ja ihmisten karvoissa, kynsissä, sarvissa, kavioissa ja sorkissa. Kovempia β-keratiineja on matelijoiden suomuissa, kynsissä ja kilvissä ja lintujen sulissa, nokissa ja kynsissä. Ihon epidermiksen soluissa on keratiinia sisältävä tukirakenne, joka tekee ihosta vedenpitävän ja antaa sille yhdessä kollageenin ja elastiinin kanssa kestävyyttä ja joustavuutta.
Karvankohottajalihas

Karvankohottajalihas on pehmeä lihas, joka saa aikaan ihmisellä ihon menemisen kananlihalle. Karvankohottajalihasta kontrolloi sympaattinen hermosto.
Karvanleikkuukone

Karvanleikkuukone on toimintaperiaatteeltaan hiustenleikkuukonetta vastaava eläinten karvan leikkuuseen käytetyy kone. Karvanleikkuukoneita on saatavilla ainakin lehmille, hevosille, lampaille ja koirille. Koirien tapauksessa koneesta voidaan käyttää myös nimitystä trimmauskone. Lampaiden tapauksessa karvanleikkukone korvaa aiemmin käytössä olleet käsikäyttöiset keritsimet.
Kiipun työväentalo

| Kiipun työväentalo |
| --- | --- |
Sijainti:  Kiipu, Jokioinen
Valmistumisvuosi:  1912–1913?
Rakennuttaja:  Kiipun Työväenyhdistys ry
Runkorakenne:  hirsi
Julkisivumateriaali:  lauta
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Kiipun työväentalo oli Jokioisten kunnan Kiipun kylässä sijainnut työväentalo.
Historiaa

Kiipun työväenyhdistys (joskus myös nimellä Saarten työväenyhdistys) perustettiin vuonna 1906. Talo valmistui todennäköisesti 1910-luvun alussa; vuoteen 1913 mennessä se oli jo pystyssä. Tuolloin Jokioisten Raittiusseura järjesti siellä iltaman, jonka ohjelmassa oli valistuspuheen lisäksi muun muassa laulua ja runonlausuntaa.
Yhdistyksen toiminta oli vaihtelevaa, ja välillä se lakkasikin. Etenkin sisällissodan jälkeen yhdistys oli vaikeuksissa. Tähän vaikutti myös kylän vähäväkisyys ja vähäinen into yhdistystoimintaan. Yhdistyksen jäsenmäärät olivatkin jatkuvasti alhaisia: esimerkiksi 12 vuonna 1915 ja 6 vuonna 1928. Vaikka talo oli pieni, sitä ei silti saatu täyteen iltamien aikana.
Vuonna 1936 yhdistys oli jälleen yhden ”nukkumiskauden” jälkeen herätetty henkiin, ja se järjesti talollaan kesäjuhlat. Talo kuitenkin päätyi Jokioisten työväenyhdistyksen omistukseen, ja se myytiin vuonna 1941.
Million Dollar Legs (vuoden 1939 elokuva)

| Million Dollar Legs |
| --- | --- |
 Elokuvan juliste
Ohjaaja:  Nick Grinde Edward Dmytryk
Käsikirjoittaja:  Richard English Lewis R. Foster
Tuottaja:  William C. Thomas
Leikkaaja:  Arthur P. Schmidt
Pääosat:  Betty Grable
Valmistustiedot
Valmistusmaa:   Yhdysvallat
Tuotantoyhtiö:  Paramount Pictures
Levittäjä:  Paramount Pictures
Ensi-ilta:   14. heinäkuuta 1939
Kesto:  65 minuuttia
Alkuperäiskieli:  englanti
Aiheesta muualla
IMDb 
AllMovie
Infobox OKNimi-testi OK: 
Million Dollar Legs on Nick Grinden ja Edward Dmytrykin ohjaama yhdysvaltalainen komediaelokuva, joka sai ensi-iltansa vuonna 1939. Elokuvan pääosissa näyttelevät Betty Grable, John Hartley, Donald O’Connor ja Jackie Coogan. Million Dollar Legs sai ensi-iltansa Yhdysvalloissa 14. heinäkuuta 1939. Elokuvan käsikirjoittivat Richard English ja Lewis R. Foster. Elokuvan on tuottanut Paramount Pictures.
Elokuvalla ei ole mitään yhteyttä seitsemän vuotta aikaisemmin 1932 valmistuneeseen Miljoonan dollarin sääret -elokuvaan.
Näyttelijät

| 0 | 1 | 2 |
| --- | --- | --- |
|  Betty Grable  | … |  Carol Parker   |
|  John Hartley  | … |  Greg Melton, Jr.   |
|  Donald O’Connor  | … |  Sticky Boone   |
|  Jackie Coogan  | … |  Russ Simpson   |
|  Dorothea Kent  | … |  Susie Quinn   |
|  Joyce Mathews  | … |  Bunny Maxwell   |
|  Peter Lind Hayes  | … |  Freddie ”Ten-Percent” Fry (nimellä Peter Hayes)   |
|  Buster Crabbe  | … |  Coach Jordan (nimellä Larry Crabbe)   |
|  Richard Denning  | … |  Hunk Jordan   |
|  Phil Warren  | … |  Buck Hogan   |
|  Edward Arnold, Jr.  | … |  Blimp Garrett   |
|  Thurston Hall  | … |  Gregory Melton, Sr.   |
|  Roy Gordon  | … |  Dean Wixby   |
|  Matty Kemp  | … |  Ed Riggs   |
|  William Tracy  | … |  Egghead Jackson   |
|  William Holden  | … |  Ylioppilas, joka sanoo ”Kiitos.”   |
Aiheesta muualla

Million Dollar Legs Internet Movie Databasessa (englanniksi)
Million Dollar Legs AllMoviessa. (englanniksi)
Keith Urban

| Keith Urban |
| --- | --- |
 Keith Urban vuonna 2020.
Henkilötiedot
Syntynyt: 26. lokakuuta 1967 (ikä 56) Whangarei, Uusi-Seelanti
Ammatti:  laulaja-lauluntekijä
Muusikko
Aktiivisena:  1990–
Tyylilajit:  country
Soittimet:  sähkökitara akustinen kitara piano bassokitara mandoliini
Levy-yhtiöt:  EMI/Capitol Nashville
Aiheesta muualla
www.keithurban.net
  [ Muokkaa Wikidatassa ] [ ohje ]  
Keith Lionel Urban (s. 26. lokakuuta 1967 Whangarei, Uusi-Seelanti) on australialainen countrylaulaja ja laulunkirjoittaja. Urban muutti lapsena vanhempiensa kanssa Cabooltureen Australiaan. Hän päätti jo pienenä, että haluaa musiikkiuralle, ja hän oppi soittamaan kitaraa kuusivuotiaana. Urban on ollut American Idolin tuomarina vuosina 2013 ja 2014.
Ura

Vuonna 1991 Urban julkaisi ensialbuminsa, ja ennen muuttoaan Yhdysvaltoihin hän sai Australiassa listoille neljä singleä. Urban löysi töitä kitaristina, ennen kuin perusti yhtyeen The Ranch, joka nauhoitti yhden studioalbumin Capitol Recordsissa ja sai kaksi singleä Billboardin countrylistoille. Yhtyeen lopetettua Keith nauhoitti ensimmäisen sooloalbuminsa vuonna 1999 ja on sittemmin jatkanut uraa sooloartistina.
Yksityiselämä

Urban on ollut naimisissa näyttelijä Nicole Kidmanin kanssa vuodesta 2006 lähtien. Heille syntyi esikoistytär heinäkuussa 2008. Parin toinen tytär syntyi joulukuussa 2010 sijaissynnyttäjän kautta. Lapsi on biologisesti Kidmanin ja Urbanin.[lähde? ]
Diskografia

Keith Urban (1991), julkaistu Australiassa 1991, maailmaanlaajuisesti 2005.
Keith Urban (1999)
Golden Road (2002)
Be Here (2004)
Love, Pain & the Whole Crazy Thing (2006)
Defying Gravity (2009)
Get Closer (2010)
Fuse (2013)
Diskografia > Kokoelmalevyt

Keith Urban in The Ranch (2004)
Days Go By (2005)
Greatest Hits: 18 Kids (2007)
Aiheesta muualla

Kuvia tai muita tiedostoja aiheesta Keith Urban Wikimedia Commonsissa
Merenkulkija

Merenkulkija voi tarkoittaa merenkulun harjoittajaa, merenkävijää ja merimiestä sekä lisäksi seuraavia:
Merenkulkija, Nicholas Monsarratin kaksiosainen romaani (1978, 1981)
Puiden tarinoita: Merenkulkija, Iiro Küttnerin ja Ville Tietäväisen satukirja (2015)
Keisarinviitta

| Keisarinviitta |
| --- | --- |

Uhanalaisuusluokitus
 
 
Suomessa:
 Elinvoimainen  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Niveljalkaiset Arthropoda
Alajakso::  Kuusijalkaiset Hexapoda
Luokka::  Hyönteiset Insecta
Lahko::  Perhoset Lepidoptera
Alalahko::  Glossata
Osalahko::  Erilaissuoniset Heteroneura
Yläheimo::  Päiväperhoset Papilionoidea
Heimo::  Täpläperhoset Nymphalidae
Alaheimo::  Kaposiivet ja hopeatäplät Heliconiinae
Suku::  Argynnis
Laji::  paphia
Kaksiosainen nimi
 Argynnis paphia  (Linnaeus, 1758) 
Katso myös
   Keisarinviitta Commonsissa 
Infobox OKNimi-testi OK: 
Naaras, f. valesina
Keisarinviitta (Argynnis paphia) on täpläperhosiin (Nymphalidae) kuuluva päiväperhoslaji.
Koko ja ulkonäkö

Keisarinviitan siipien kärkiväli on noin 5–7 cm. Keisarinviitan siipien yläpinta on kullankeltainen ja mustien täplien kirjoma. Naaras on yleensä hiukan tummempi pohjaväriltään kuin koiras ja siltä puuttuu koiraalle tyypilliset pitkät mustat viirut. Muista hopeatäplistä poiketen keisarinviitan takasiipien alapinnassa ei ole hopeanhohtoisia täpliä, vaan pitkiä helmiäisviiruja kuparinvihreällä pohjalla. Välillä keisarinviitan naaraissa tavataan erittäin harvinaista värimuotoa, f. valesinaa (ks. kuva). Sen yläpinnan pohjaväri ei ole kullanvärinen, vaan metallisen siniharmaa.
♂
△ ♂
♀
△ ♀
Levinneisyys ja lentoaika

Keisarinviitta on pääsääntöisesti Etelä-Suomen laji, kannan painottuessa voimakkaimmin Kaakkois-Suomeen. Vielä kymmenen vuotta sitten laji oli paikallinen ja harvinainen, mutta se on viime aikoina laajentanut elinpiiriään ja myös yksilömäärät ovat kasvaneet.
Keisarinviitan lentoaika on heinäkuun lopulta elokuun loppupuolelle.
Elinympäristö ja elintavat

Keisarinviitta elää joutomailla ja metsän reunojen niityillä. Keisarinviitta on nopea ja voimakas lentäjä ja pystyy periaatteessa liikkumaan pitkiäkin matkoja. Lajille on kuitenkin tyypillistä reviirikäyttäytyminen. On todettu, että f. valesina suosii hieman pimeämpiä alueita kuin keisarinviitat keskimäärin.[lähde? ] Laji talvehtii toukkana.
Ravintokasvi

Keisarinviitan toukat ovat oligofageja mutta keskittyvät syömään orvokkeja (Viola). Aikuinen yksilö syö kukkien mettä, esimerkiksi pietaryrtin ja ohdakkeiden kukat vetävät niitä puoleensa.
Aiheesta muualla

LuontoPortti: Keisarinviitta (Argynnis paphia)
Suomen Perhoset: Keisarinviitta
Keskisuomalainen: Keisarinviitta[vanhentunut linkki]
Iltalehti: Keisarinviitta (Argynnis paphia) (Arkistoitu – Internet Archive)
UniProt, Taxonomy: Argynnis paphia (englanniksi)
McGuire (Formula 1)

| McGuire |
| --- | --- |
Koko nimi:  Brian McGuire
Päämaja:   Australia
Perustajat:  Brian McGuire
Henkilökunta:  Ray Stokoe
Tunnetuimmat kuljettajat:   Brian McGuire
Moottorit:  Ford
Saavutukset Formula 1:n MM-sarjassa
Ensimmäinen kilpailu:  Britannian Grand Prix 1977
Kilpailuja:  1 (0 lähtöä)
Valmistajien maailmanmestaruuksia:  0
Kuljettajien maailmanmestaruuksia:  0
Voittoja:  0
Paalupaikkoja:  0
Nopeimpia kierroksia:  0
MM-pisteitä:  0
Viimeinen kilpailu:  Britannian GP 1977
McGuire oli australialaisen Brian McGuiren perustama Formula 1 -talli, joka osallistui ainoastaan Britannian GP:hin kaudella 1977. Tulokseksi kilpailusta jäi karsiutuminen. Talli kaatui lopullisesti McGuiren kuoltua myöhemmin samana vuonna.
Formula 1-tulokset

DNPQ = Karsiutui esikarsinnoissa.
| Vuosi | Valmistaja/ Auto | Moottori | Renkaat | Kuljettaja | Nro>  | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 1977 | McGuire BM1 | Ford Cosworth V8 | G |  |  | ARG | BRA | RSA | USW | ESP | MON | BEL | SWE | FRA | GBR | GER | AUT | NED | ITA | USA | CAN | JPN | 0 | - |
| 1977 | McGuire BM1 | Ford Cosworth V8 | G | Brian McGuire | 45 |  |  |  |  |  |  |  |  |  | DNPQ |  |  |  |  |  |  |  | 0 | - |
Miho Man’ya

| Henkilötiedot |
| --- | --- | --- |
Koko nimi: Miho Man’ya
Syntymäaika: 5. marraskuuta 1996 (ikä 27)
Syntymäpaikka: Osaka, Japani
Kansalaisuus:  Japani
Pelipaikka: Puolustaja
Pituus: 159 cm
Seurat
| Vuodet | Seura | O (M) |
| 2015– | Mynavi Vegalta Sendai | 34 (1) |
Maajoukkue
| 2017 | Japani | 7 (0) |
 Seurajoukkueuran tilastot kattavat vain kansalliset sarjat.
Miho Man’ya (jap. 万屋 美穂, Man’ya Miho; s. 5. marraskuuta 1996 Osaka[lähde? ]) on japanilainen jalkapalloilija.
Jalkapallomaajoukkue

Man’ya debytoi Japanin maajoukkueessa heinäkuussa 2017. Hän on pelannut seitsemän maaottelua.
Aiheesta muualla

Japanin jalkapalloliitto
Soccerway
Kellokuningas

Kellokuningas (eng. Clock King) on nimi kolmelle superpahikselle, jotka esiintyvät DC Comicsin julkaisemissa amerikkalaisissa sarjakuvissa. Ensimmäinen Kellokuningas debytoi World's Finest Comicsin numerossa #111, ja sen ovat luoneet France Herron ja Lee Elias. Hahmo on toiminut sekä Vihreän Nuolen että Batmanin vastustajana.
Taustaa

Ensimmäinen Kellokuningas William Tockman vietti varhaisvuotensa hoitaessaan vammaista siskoaan. Yhden päivän aikana hän saa selville lääkärikäynniltä, ​​että hänellä itsellään on enää kuusi kuukautta elinaikaa. Epätoivoisena sisarensa tulevaisuuden suhteen hän tarkkailee paikallisen pankin holvin ajoitusta ryöstääkseen sen toivoen, että rahat riittäisivät sisarelleen hänen poissaolon jälkeen. Hänen yrityksensä olisi onnistunut, ellei hän olisi laukaissut äänetöntä hälytintä ja jäänyt Vihreän nuolen kiinniottamaksi.
Kun hän on vangittuna, hänen sisarensa kuolee yksin. Jatkuvassa ironiassa Tockman huomaa, ettei hän todellakaan ole parantumattomasti sairas; hänen lääkärinsä oli vahingossa vaihtanut hänen paperinsa toisen potilaan papereihin. Raivostuneena hän pakenee ja yrittää myöhemmin turhaan kostaa sekä Vihreälle Nuolelle että epäpätevälle lääkärille. Hänellä on yllään kellonaamari, viitta ja sininen puku, jossa on kellopiirroksia. Hän on mestarisuunnittelija ja käyttää joskus kelloteemaisia ​​vempaimia. Hän on toiminut myös Suicide Squad ryhmän jäsenenä muutamaan otteeseen.
Toinen Kellokuningas nimeltä Tem esiintyi Teen Titans #56 tarinassa Terror Titans ryhmän jäsenenä. Hän pystyy näkemään useita sekunteja tulevaisuuteen, jolloin hän voi ennakoida vastustajan jokaisen liikkeen. Hän on myös teknologinen nero, joka luo laitteita, kuten teleportaattoreita, viestintähäiriölaitteita ja jopa antigravitaatioalustan, jotka kaikki on mallinnettu kellojen mukaan. Hänen pukunsa on samanlainen kuin Batman animaatiosarjassa nähdyn Kellokuninkaan puku, vaikka kellotaulut ovat solmiossa ja käänteessä sekä lasien linssissä. Silmälasien alla hänen silmänsä ovat täysin mustat.
The New 52 sarjakuvissa Kellokuningas oli Billy Tockman, afroamerikkalainen rikospomo Seattlessa. Tockman omistaa yökerhon nimeltä Midnight Lounge ja vintage-kellokorjaamon nimeltä Clock King, jota hän käyttää toimintojensa etupuolena. Kun Vihreä Nuoli ei ole tekemisissä The Outsidersin kanssa, Diggle, Naomi Singh ja Henry Fyff, käskevät Tockmanin tuhoamaan Richard Dragonin, mihin hän suostuu. Kun he tapaavat kaataakseen lohikäärmeen, Tockman pettää heidät väittäen, että Dragon teki paremman tarjouksen. Kun Vihreä Nuoli palaa ja kohtaa Dragonin, hän pidättelee Naomia ja Fyffiä aseella Dragonin käskystä ja päätyy ampumaan Fyffiä, minkä jälkeen Emiko Queen kukisti ja tyrmäsi hänet.
Muussa mediassa

Vuoden 1960 Batman televisiosarjassa Kellokuningasta esitti Walter Slezak.
Televisiosarjassa Arrow Kellokuningasta esittää Robert Knepper. Knepper esitti Kellokuningasta myös The Flash -sarjassa.
Animaatiosarjassa Batman: The Animated Series esiintyi uusi versio Kellokuninkaasta nimeltä Temple Fugate, joka on mies, jolla on pakkomielle ajasta ja täsmällisyydestä, jopa niin pitkälle, että hän suunnittelee etukäteen jokaisen hereilläolohetkensä "to do" -listalla, joka on jaettu tarkkoihin lohkoihin. Sarjassa häntä ääninäytteli Alan Rachins. Sama Kellokuningas esiintyi myös Justice League Unlimited -sarjassa jaksossa "Task Force X".
Animaatiosarjassa Batman – pelottomat Kellokuningasta ääninäytteli Dee Bradley Baker.
Kellokuningas esiintyy animaatioelokuvassa Batman: Return of the Caped Crusaders, jossa hänen ulkonäkönsä pohjautuu 1960-luvun Batman sarjan hahmoon.
Videopeleissä

Kellokuningas esiintyy pomovastuksena pelissä Batman: The Brave and the Bold – The Videogame, jossa häntä ääninäyttelee Dee Bradley Baker.
Kellokuningas esiintyy pelattavana hahmona pelissä Lego DC Super-Villains, jossa häntä ääninäyttelee Dee Bradley Baker.
Teinititaanit
| --- | --- |
Luojat:   Bob Haney  Bruno Premiani 
Perustajajäsenet:   Robin  Poika Salama  Vesipoika  Ihmetyttö  Speedy 
Viholliset:   André LeBlanc  Blackfire  Brain  Brother Blood  Brotherhood of Evil  Cheshire  Dark Nemesis  Deathstroke  Ding Dong Daddy  Disruptor  Doctor Light  Dreadbolt  Fearsome Five  Kellokuningas  Kenraali Immortus  Kenraali Zahl  Gizmo  Hangmen  H. I. V. E.  Holocaust  Houngan  Jericho  Jinx  Madame Rouge  Mad Mod  Mammoth  Monsieur Mallah  Phobia  Plasmus  Psimon  Puppeteer  Shimmer  Superboy-Prime  Terror Titans  Trident  Trigon  Warp  Wildebeest 
TV-sarjat:   Teen Titans 
Elokuvat:   Teen Titans: Trouble in Tokyo 
Videopelit:   Teen Titans  Teen Titans 2
Millionaire Hot Seat

| Millionaire Hot Seat> Hot Seat |
| --- | --- |
Tyyli:  visailuohjelma
Kestoaika:  30 minuuttia (mainoksien kanssa)
Pääosissa:  Eddie McGuire (juontaja)
Alkuperämaa:  Australia
Alkuperäiskieli:  englanti
Verkko:  Nine Network
Esitetty:  20. huhtikuuta 2009 –
Tuotantokausia:  8
Jaksoja:  1 316 (16. lokakuuta 2015)
Tuotanto
Säveltäjä(t):  Ramon Covalo Keith Strachan Matthew Strachan
Tuotantoyhtiö(t):  2waytraffic
Aiheesta muualla
Virallinen sivusto
IMDb
Millionaire Hot Seat, tunnetaan myös nimellä Hot Seat, on australialainen visailuohjelma. Se on spin-off Haluatko miljonääriksi? -ohjelmasta ja sitä alettiin esittää Nine Network -kanavalla 20. lokakuuta 2009. Kuten alkuperäisessä formaatissa, sitä juontaa Eddie McGuire.
Formaatti

| Kysymys | Arvo |
| --- | --- |
1: 100 $
2: 200 $
3: 300 $
4: 500 $
5: 1000 $ (takuusumma)
6: 1500 $
7: 2500 $
8: 4000 $
9: 6000 $
10: 10 000 $
11: 20 000 $
12: 50 000 $
13: 100 000 $
14: 250 000 $
15: 1 000 000 $